Mamat Khalid Kecewa 17 Puasa Dicetak Rompak
Luluh perasaan apabila melihat karya yang diusahakan selama berbulan akhinya dicetak rompak begitu sahaja oleh individu yang tidak bertanggungjawab. Itulah perasaan yang dihadapi pengarah telefilem 17 Puasa, Mamat Khalid apabila melihat karyanya tersebar secara haram di media sosial. Menerusi pautan yang dikongsi di laman sosial miliknya, Mamat Khalid tidak dapat menyembunyikan perasaan kecewanya, lebih-lebih lagi usahanya membikin 17 Puasa dilakukan selepas sedar daripada koma. Tambahnya lagi. perbuatan tidak bertanggungjawab itu boleh menutup periuk nasi pembikin filem. Jadi kepada penonton-penonton diluarsana, disarankan untuk tidak menyokong perbuatan lanun cetak rompak kerana mereka inilah yang akan membunuh industri perfileman tempatan. Telefilem 17 Puasa yang dibintangi oleh Aziz M. Osman, Bell Ngasri, Jue Aziz dan ramai lagi kini ditayangkan di saluran Astro First